 **บันทึกข้อความ**

**ส่วนราชการ** กววศ.ฝศษ.รร.นร. .(โทร.๕๓๙๙๔) .

**ที่** กห ๐๕๓๕.๓.๗/ **วันที่** ม.ค.๖๔

**เรื่อง** ขอรับรองปริญญา หลักสูตรวิศวกรรมศาสตรบัณฑิต สาขาวิศวกรรมไฟฟ้า (ไฟฟ้าสื่อสาร) ในการประกอบวิชาชีพ .

วิศวกรรมควบคุม

เสนอ ฝศษ.รร.นร.

๑.´กววศ.ฯ มีความประสงค์ขอรับรองปริญญา หลักสูตรวิศวกรรมศาสตรบัณฑิต สาขาวิศวกรรมไฟฟ้า (ไฟฟ้าสื่อสาร) ปรับปรุง พ.ศ.๒๕๖๓ ในการประกอบวิชาชีพวิศวกรรมควบคุมสำหรับ นนร.ที่เข้าศึกษา ระหว่างปีการศึกษา ๒๕๖๓ – ๒๕๖๗ จากสภาวิศวกร

๒. กววศ.ฯ ขอเสนอเพื่อประกอบการพิจารณา ดังนี้

๒.๑ กววศ.ฯ ได้จัดการเรียนการสอนหลักสูตรวิศวกรรมศาสตรบัณฑิต สาขาวิศวกรรมไฟฟ้า (ไฟฟ้าสื่อสาร) ปรับปรุง พ.ศ.๒๕๖๓ ซึ่งสอดคล้องกับข้อกำหนดของสภาวิศวกร โดย นนร.ที่สำเร็จการศึกษาหลักสูตรดังกล่าว สามารถขอใบอนุญาตประกอบวิชาชีพวิศวกรรมควบคุม ในสาขาวิศวกรรมไฟฟ้า (ไฟฟ้าสื่อสาร) ได้หากหลักสูตรดังกล่าวได้รับการรับรองปริญญา ในการประกอบวิชาชีพวิศวกรรมควบคุมจากสภาวิศวกร

๒.๒ กววศ.ฯ ได้ประสานสภาวิศวกรเกี่ยวกับการดำเนินการ ในการขอรับรองปริญญาหลักสูตรวิศวกรรมศาสตรบัณฑิต สาขาวิศวกรรมไฟฟ้า (ไฟฟ้าสื่อสาร) โดย รร.นร.จะต้องยื่นเอกสารการขอรับรองปริญญา ฯ ให้สภาวิศวกรพิจารณา รวมทั้งการตรวจเยี่ยมสถาบันการศึกษาประกอบการรับรองปริญญา ฯ ซึ่งในการขอรับรองปริญญา หลักสูตรวิศวกรรมศาสตรบัณฑิต สาขาวิศวกรรมไฟฟ้า (ไฟฟ้าสื่อสาร) ในการประกอบวิชาชีพวิศวกรรมควบคุม นี้มีค่าใช้จ่ายรวมเป็นจำนนวนเงินทั้งสิ้น ๔๔,๐๕๐ บาท (สี่หมื่นสี่พันห้าสิบบาทถ้วน) ประกอบด้วย

๒.๒.๑ ค่ารับรองปริญญา ฯ หลักสูตรละ ๑๕,๐๐๐ บาท จำนวน ๑ หลักสูตร รวมเป็นจำนวนเงิน ๑๕,๐๐๐ บาท

๒.๒.๒ ค่าใช้จ่ายในการตรวจรับรองหลักสูตรและสถาบันการศึกษา ครั้งละ ๒๕,๐๐๐ บาท จำนวน ๑ ครั้ง รวมเป็นจำนวนเงิน ๒๕,๐๐๐ บาท

๒.๒.๓ ค่าจัดเลี้ยงอาหารว่าง สำหรับรับรองคณะอนุกรรมการ ฯ จากสภาวิศวกรและผู้เข้าร่วมประชุมการตรวจรับรองหลักสูตรและสถาบัน จำนวน ๓๐ คน ๆ ละ ๒๕ บาท รวมเป็นจำนวนเงิน ๗๕๐ บาท

๒.๒.๔ ค่าจัดเลี้ยงอาหารกลางวัน สำหรับรับรองคณะอนุกรรมการ ฯ จากสภาวิศวกร และผู้เข้าร่วมประชุม ฯ จำนวน ๓๐ คน ๆ ละ ๖๐ บาท รวมเป็นจำนวนเงิน ๑,๘๐๐ บาท

๒.๒.๕ ค่าของที่ระลึกสำหรับคณะอนุกรรมการ ฯ จากสภาวิศวกร จำนวน ๕ เป็นจำนวนเงิน ๑,๕๐๐ บาท

๒.๓ กววศ.ฯ ได้ดำเนินการจัดทำเอกสารและแผ่นซีดี ที่จะต้องเสนอสภาวิศวกร เพื่อใช้ประกอบการพิจารณารับรองปริญญา หลักสูตรวิศวกรรมศาสตรบัณฑิต สาขาวิศวกรรมไฟฟ้า (ไฟฟ้าสื่อสาร) ปรับปรุง พ.ศ.๒๕๖๓ ในการประกอบวิชาชีพวิศวกรรมควบคุม เสร็จเรียบร้อยตามที่แนบ

๓. กววศ.ฯ ได้พิจารณาแล้ว เห็นควรดำเนินการดังนี้

๓.๑ เสนอ รร.นร.เพื่อขอรับการรับรองหลักสูตรวิศวกรรมศาสตรบัณฑิต สาขาวิศวกรรมไฟฟ้า (ไฟฟ้าสื่อสาร) ปรับปรุง พ.ศ.๒๕๖๓ ในการประกอบวิชาชีพวิศวกรรมควบคุม จากสภาวิศวกร

๓.๒ ขอรับการสนับสนุนค่าใช้จ่ายในการขอรับรอง ปริญญา ฯ ตามข้อ ๒.๒

๓.๓ เสนอ รร.นร.เพื่อพิจารณาลงนามในร่างหนังสือถึงสภาวิศวกร เพื่อขอรับรองปริญญา หลักสูตรวิศวกรรมศาสตรบัณฑิต สาขาวิศวกรรมไฟฟ้า (ไฟฟ้าสื่อสาร) ในการประกอบวิชาชีพวิศวกรรมควบคุม

จึงเสนอมาเพื่อโปรดพิจารณาดำเนินการต่อไป

น.อ.

ผอ.กววศ.ฝศษ.รร.นร.

เสนอ รร.นร.

เพื่อโปรดพิจารณาดำเนินการต่อไป

พล.ร.ต.

หน.ฝศษ.รร.นร.

ม.ค.๖๔

ที่ กห ๐๕๓๕/  โรงเรียนนายเรือ

๒๐๔ ถนนสุขุมวิท

ตำบลปากน้ำ อำเภอเมือง

จังหวัดสมุทรปราการ ๑๐๒๗๐

มกราคม ๒๕๖๔

เรื่อง ขอรับรองปริญญาในการประกอบวิชาชีพวิศวกรรมควบคุม

เรียน ประธานคณะอนุกรรมการรับรองปริญญา ในการประกอบวิชาชีพวิศวกรรมควบคุม สาขาวิศวกรรมไฟฟ้า

สิ่งที่ส่งมาด้วย ๑. คำรับรองตนเอง (Self-Declaration) ของสถาบันการศึกษาสำหรับการขอรับรองปริญญา ประกาศนียบัตร หรือวุฒิบัตรในการประกอบวิชาชีพวิศวกรรมควบคุมสาขาวิชาวิศวกรรมไฟฟ้า จำนวน ๕ ชุด พร้อมแฟลชไดรฟ์ คำรับรองตนเอง ฯ จำนวน ๑ ชิ้น

ตามที่โรงเรียนนายเรือ ได้ปรับปรุงหลักสูตรโรงเรียนนายเรือ ปรับปรุง พ.ศ.๒๕๖๓ นั้น โรงเรียนนายเรือ จึงมีความประสงค์ให้สภาวิศวกรรับรองปริญญา หลักสูตรวิศวกรรมศาสตรบัณฑิต สาขาวิศวกรรมไฟฟ้า (ไฟฟ้าสื่อสาร) ปรับปรุง พ.ศ.๒๕๖๓ สำหรับ นักเรียนนายเรือที่เข้ารับการศึกษา ระหว่างปีการศึกษา ๒๕๖๓ ถึง ๒๕๖๗ ในการประกอบวิชาชีพวิศวกรรมควบคุม

จึงเรียนมาเพื่อโปรดพิจารณา

ขอแสดงความนับถือ

พลเรือโท

(ไกรศรี เกษร)

ผู้บัญชาการโรงเรียนนายเรือ

กองวิชาวิศวกรรมศาสตร์

โทร ๐ ๒๔๗๕ ๓๙๙๔

โทรสาร ๐ ๒๓๙๔ ๕๖๕๐